Rikunarita-ORG/Wikinium huggingface dataset:
# ওয়ার্ল্ড ফ্লোরা অনলাইন

*ওয়ার্ল্ড ফ্লোরা অনলাইন*|  |
| সাইটের প্রকার | বিশ্বকোষ |
| উপলব্ধ | ইংরেজি |
| প্রস্তুতকারক | রয়েল বোটানিক গার্ডেনস, কিউ ও মিসৌরি উদ্ভিদ উদ্যান |
| ওয়েবসাইট | about.worldfloraonline.org |
| চালুর তারিখ | অক্টোবর ২০১২ |
| বর্তমান অবস্থা | সক্রিয় |

**ওয়ার্ল্ড ফ্লোরা অনলাইন** (সংক্ষেপে **ডব্লিউএফও**) হলো সারা বিশ্বের উদ্ভিদ প্রজাতির তথ্য সংবলিত ইন্টারনেটভিত্তিক সারসংকলন বা বিশ্বকোষ।

## বর্ণনা

ওয়ার্ল্ড ফ্লোরা অনলাইন হলো উন্মুক্ত প্রবশাধিকারমূলক একটি ডাটাবেজ। ২০২০ সালের মধ্যে সকল পরিচিত উদ্ভিদের তথ্যসংবলিত একটি অনলাইন ফ্লোরা গঠনের উদ্দেশ্যে দ্য প্ল্যান্ট লিস্ট প্রকল্পের পরবর্তী ধাপ হিসেবে ২০১২ সালের অক্টোবর মাসে এটি প্রতিষ্ঠা করা হয়। ২০২০ সালের মধ্যে বৈশ্বিক উদ্ভিদবৈচিত্র্য হ্রাস কমানোর উদ্দেশ্যে জাতিসংঘ জীববৈচিত্র‍্য সনদের অধীনে গঠিত হয়। ২০১১–২০২০ সালের মধ্যে কার্যকর উদ্ভিদ সংরক্ষণের বৈশ্বিক কৌশলের (জিএসপিসি) হালনাগাদ লক্ষ্যমাত্রা ১: “সকল পরিচিত উদ্ভিদের জন্য একটি অনলাইন ফ্লোরা (বিশ্বকোষ)” তৈরি করার উদ্দেশ্যে সারা বিশ্বের বিভিন্ন প্রতিষ্ঠান যৌথভাবে উদ্যোগ গ্রহণ করেছিল।

সকল জানা উদ্ভিদের প্রবেশাধিকারযোগ্য বিশ্বকোষ তৈরি করাকে উদ্ভিদ সংরক্ষণের একটি মৌলিক শর্ত হিসেবে বিবেচনা করা হয়। এটি কৌশলের লক্ষ্যমাত্রা অর্জন ও পর্যবেক্ষণের জন্য একটি আদর্শ তৈরি করে। এর পূর্বে দ্য প্ল্যান্ট লিস্ট প্রকল্পের মাধ্যমে ২০১০ সালে জিএসপিসির পূর্ববর্তী লক্ষ্যমাত্রা অর্জন করা হয়েছিল। এরপর ২০১২ সালে প্রাথমিক চারটি প্রতিষ্ঠানের উদ্যোগে ওয়ার্ল্ড ফ্লোরা অনলাইন তৈরি করা হয়। প্রতিষ্ঠানগুলো হলো: মিসৌরি উদ্ভিদ উদ্যান, নিউইয়র্ক উদ্ভিদ উদ্যান, রয়েল বোটানিক গার্ডেনস এডিনবরা ও রয়েল বোটানিক গার্ডেনস, কিউ। বর্তমানে প্রকল্পটি মোট ৩৬টি প্রতিষ্ঠান সংযুক্ত হয়েছে।

ওয়ার্ল্ড ফ্লোরা অনলাইন দ্য প্ল্যান্ট লিস্টের প্রথম সংস্করণের (plantlist.org) ডব্লিউএফও প্ল্যান্ট লিস্ট (wfoplantlist.org) প্রবর্তন করে। ২০২৪ সালে প্ল্যান্টনেট ডব্লিউএফও কনসোর্টিয়ামে যোগ দেয়।

## আরও দেখুন

* আন্তর্জাতিক উদ্ভিদ নাম সূচক
* প্ল্যান্টস অব দ্য ওয়ার্ল্ড অনলাইন
* ট্রপিকোস

## তথ্যসূত্র

## গ্রন্থপঞ্জি

* মিলার, চাক; ইউলেট, উইলিয়াম (২৩ আগস্ট ২০১৬)। "World Flora Online Project: An online flora of all known plants"। *প্রসিডিংস অব টিডিডব্লিউজি* (ইংরেজি ভাষায়)। **১** e20529। ডিওআই:10.3897/tdwgproceedings.1.20529।
* "World Flora Online: An international initiative of the Global Partnership for Plant Conservation" (ইংরেজি ভাষায়)। দ্য ওয়ার্ল্ড ফ্লোরা অনলাইন কনসোর্টিয়াম। সংগ্রহের তারিখ ৬ নভেম্বর ২০১৯।
* "World Flora Online"। *প্ল্যান্ট সায়েন্স* (ইংরেজি ভাষায়)। মিসৌরি উদ্ভিদ উদ্যান। সংগ্রহের তারিখ ৬ নভেম্বর ২০১৯।
* "The Plant List" (ইংরেজি ভাষায়)। রয়েল বোটানিক গার্ডেনস, কিউ; মিসৌরি উদ্ভিদ উদ্যান। ২০১৩। সংগ্রহের তারিখ ৬ নভেম্বর ২০১৯।, *আরও দেখুন* দ্য প্ল্যান্ট লিস্ট
# জাপান ফুটবল অ্যাসোসিয়েশন

জাপান ফুটবল অ্যাসোসিয়েশন| এএফসি |
| --- |
|  |
| প্রতিষ্ঠিত | ১৯২১ (1921) |
| সদর দপ্তর | টোকিও, জাপান |
| ফিফা অধিভুক্তি | ১৯২১ |
| এএফসি অধিভুক্তি | ১৯৫৪ |
| সভাপতি |  কাজো তাশিমা |
| সহ-সভাপতি | * কাজুমিচি ইওয়াগামি
* মিতসুরু মুরাই
 |
| ওয়েবসাইট | www.jfa.jp |

**জাপান ফুটবল অ্যাসোসিয়েশন** (জাপানি: 日本サッカー協会, প্রতিবর্ণীকৃত: *Nihon Sakkā Kyōkai*, ইংরেজি: Japan Football Association; এছাড়াও সংক্ষেপে **জাপান এফএ** নামে পরিচিত) হচ্ছে জাপানের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯২১ সালে প্রতিষ্ঠিত হয়েছে। এটি প্রতিষ্ঠার বছরেই ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৩৩ বছর পর ১৯৫৪ সালে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর জাপানের রাজধানী টোকিওতে অবস্থিত।

এই সংস্থাটি জাপানের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে জে. লীগ এবং ডাব্লিউই লীগের মতো প্রতিযোগিতার সকল কার্যক্রম পরিচালনা করে। বর্তমানে জাপান ফুটবল অ্যাসোসিয়েশনের সভাপতির দায়িত্ব পালন করছেন কাজো তাশিমা এবং সাধারণ সম্পাদকের দায়িত্ব পালন করছেন কিয়োটাকা সুহারা।

## কর্মকর্তা

*২৪ সেপ্টেম্বর ২০২০ পর্যন্ত হালনাগাদকৃত।*

| অবস্থান | নাম |
| --- | --- |
| সভাপতি | কাজো তাশিমা |
| সহ-সভাপতি | কাজুমিচি ইওয়াগামি |
| মিতসুরু মুরাই |
| সাধারণ সম্পাদক | কিয়োটাকা সুহারা |
| কোষাধ্যক্ষ | মাসাশি ফুকাডা |
| সুয়োশি নিশিমোটো |
| গণমাধ্যম এবং যোগাযোগ পরিচালক | হিডেকি কাটো |
| প্রযুক্তিগত পরিচালক | ইয়াসুহারু সরিমাচি |
| ফুটসাল সমন্বয়কারী | সুয়োশি কিটাজাওয়া |
| জাতীয় দলের কোচ (পুরুষ) | হাজিমে মরিয়াসু |
| জাতীয় দলের কোচ (নারী) | আসাকো টাকাকুরা |
| রেফারি সমন্বয়কারী | মিলকো কানেকো |

## তথ্যসূত্র

## বহিঃসংযোগ

* দাপ্তরিক ওয়েবসাইট  (জাপানি) (ইংরেজি)
* ফিফা-এ জাপান ফুটবল অ্যাসোসিয়েশন  ওয়েব্যাক মেশিনে আর্কাইভকৃত ১৯ জানুয়ারি ২০১৯ তারিখে (ইংরেজি)
* এএফসি-এ জাপান ফুটবল অ্যাসোসিয়েশন (ইংরেজি)
# জাপানি অলিম্পিক কমিটি

জাপানি অলিম্পিক কমিটি|  |
| দেশ/অঞ্চল |  জাপান |
| কোড | JPN |
| প্রতিষ্ঠিত | ১৯১১ (1911) |
| স্বীকৃত | ১৯১২ |
| মহাদেশীয় সংস্থা | ওসিএ |
| সদর দপ্তর | টোকিও, জাপান |
| সভাপতি | ইয়াসুহিরো ইয়ামাশিতা |
| মহাসচিব | মিতসুগি ওগাতা |
| ওয়েবসাইট | www.joc.or.jp |

**জাপানি অলিম্পিক কমিটি** (জাপানি: 日本オリンピック委員会; এছাড়াও সংক্ষেপে আইওসি কোড **জেপিএন** দ্বারা পরিচিত) হলো জাপানের জাতীয় অলিম্পিক কমিটি। এই সংস্থাটির ১৯১১ সালে প্রতিষ্ঠিত হয়েছে; প্রতিষ্ঠার ১ বছর পর ১৯১২ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর জাপানের টোকিওতে অবস্থিত।

বর্তমানে জাপানি অলিম্পিক কমিটির সভাপতির দায়িত্ব পালন করছেন ইয়াসুহিরো ইয়ামাশিতা, যিনি ২০১৯ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন মিতসুগি ওগাতা।

## ইতিহাস

১৯১১ সালে জাপানের বহু-ক্রীড়ার সর্বোচ্চ সংস্থা হিসেবে জাপানি অলিম্পিক কমিটি প্রতিষ্ঠিত হয়েছে। জিগোরো কানো এই সংস্থার প্রথম সভাপতির দায়িত্ব পালন করেছেন, যিনি ১৯১১ হতে ১৯২১ পর্যন্ত সভাপতির দায়িত্বে নিয়োজিত ছিলেন।

প্রতিষ্ঠার প্রায় এক বছর পর জাপান ১৯১২ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯২৮ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।

## আরও দেখুন

* অলিম্পিকে জাপান

## তথ্যসূত্র

## বহিঃসংযোগ

* দাপ্তরিক ওয়েবসাইট (ইংরেজি)
* এএনওসিতে জাপানি অলিম্পিক কমিটি (ইংরেজি)
* অলিম্পিডিয়ায় জাপানি অলিম্পিক কমিটি (ইংরেজি)
* অলিম্পিক.কমে জাপানি অলিম্পিক কমিটি (ইংরেজি)

টেমপ্লেট:প্যানাম স্পোর্টস
# বাংলাদেশ তায়কোয়ান্দো ফেডারেশন
সংক্ষিপ্ত ইউআরএল

বাংলাদেশ তায়কোয়ান্দো ফেডারেশন| বাংলাদেশ তায়কোয়ান্দো ফেডারেশনের লোগো |
| গঠিত | ১৯৯৭ |
| সদরদপ্তর | ঢাকা, বাংলাদেশ |
| যে অঞ্চলে কাজ করে  | বাংলাদেশ |
| দাপ্তরিক ভাষা  | বাংলা |
| ওয়েবসাইট | বাংলাদেশ তায়কোয়ান্দো ফেডারেশন |

**বাংলাদেশ তায়কোয়ান্দো ফেডারেশন** হল তায়কোয়ান্দোর জন্য জাতীয় ফেডারেশন এবং এটি বাংলাদেশের তায়কোয়ান্দো ক্রীড়া পরিচালনার জন্য দায়িত্বপ্রাপ্ত। **মেজর জেনারেল মোঃ হাবিব উল্লাহ, এসজিপি, এসপিপি, এনডিসি, এ এফ ডাব্লিউ সি, পি এস সি, এম ফিল** সভাপতি এবং **লেঃ কর্নেল মোঃ এরশাদুল হক** বাংলাদেশ তাইকোয়ান্দো ফেডারেশনের সাধারণ সম্পাদক।

## ইতিহাস

বাংলাদেশ তায়কোয়ান্দো ফেডারেশন ১৯৯৭ সালে প্রতিষ্ঠিত হয়েছিল। ২০১৯ সালের জানুয়ারীতে, দক্ষিণ কোরিয়া সরকার বাংলাদেশ তায়কোয়ান্দো ফেডারেশনকে সরঞ্জাম দান করেছে। ডিসেম্বরে ২০১৯ সালে, দীপু চাকমা ১৩ তম দক্ষিণ এশীয় গেমসে তাইকওয়ান্দোতে স্বর্ণপদক জেতা প্রথম বাংলাদেশী হন।

## তথ্যসূত্র
# সার্বো-ক্রোয়েশীয়-বসনীয় ভাষা

| সার্বো-ক্রোয়েশীয়-বসনীয় |
| --- |
| *Srpskohrvatski jezik* Српскохрватски језик |
| দেশোদ্ভব | বসনিয়া ও হার্জেগোভিনা, ক্রোয়েশিয়া, সার্বিয়া, মন্টিনেগ্রো (ভিন্ন ভিন্ন নামে) |
| অঞ্চল | দক্ষিণ-পূর্ব ইউরোপ বা বলকান |
|  মাতৃভাষী | ২ কোটির বেশি |
| ভাষা পরিবার |
* বাল্টো-স্লাভীয়
	+ স্লাভীয়
		- দক্ষিণ
			* পশ্চিম
				+ **সার্বো-ক্রোয়েশীয়-বসনীয়**
 |
| ভাষা কোডসমূহ |
| আইএসও ৬৩৯-১ | `sh *(পরিত্যক্ত)*` |
| আইএসও ৬৩৯-২ | `sla` |
| আইএসও ৬৩৯-৩ | `hbs` – Serbo-Croat |
|  |

**সার্বো-ক্রোয়েশীয়-বসনীয় ভাষা** দক্ষিণ-পূর্ব ইউরোপে প্রচলিত একটি কেন্দ্রীয় দক্ষিণ স্লাভীয় ডায়াসিস্টেম (diasystem) বা উপভাষা-সংশ্রয়, অর্থাৎ একই দক্ষিণ স্লাভীয় ভাষার একাধিক মান বা আদর্শ রূপের সহাবস্থান। প্রাক্তন ইউগোস্লাভিয়া ভেঙে যাবার পর এই ব্যবস্থা থেকে সরকারীভাবে আলাদা আলাদা আদর্শ সার্বীয়, ক্রোয়েশীয় ও বসনীয় ভাষার সৃষ্টি হয় এবং বর্তমানে মন্টিনেগ্রোতেও আলাদা একটি রাষ্ট্রভাষা মন্টিনেগ্রীয় ভাষা প্রচলনের প্রচেষ্টা চলছে।

*
*
# গোত্র (জীববিজ্ঞান)
সংক্ষিপ্ত ইউআরএল

জীববৈজ্ঞানিক শ্রেণীবিন্যাসের প্রধান আটটি শ্রেণীবিন্যাস ক্রমের নিন্মতম থেকে উচ্চতম পর্যায় পর্যন্ত ক্রমবিভক্তি। অন্তর্বর্তী অপ্রধান ক্রমগুলো দেখানো হয়নি।
**গোত্র** বা **পরিবার** (লাতিন: *familia, ফামিলিয়া*) জীববৈজ্ঞানিক শ্রেণিবিন্যাসের একটি ধাপ। জীববিজ্ঞানে শ্রেণিবিন্যাস বলতে বোঝায়:

* একটি শ্রেণিবিন্যাসগত ধাপ। অন্যান্য গুরুত্বপূর্ণ ধাপগুলো হল জগৎ, পর্ব, শ্রেণী, বর্গ, গণ ও প্রজাতি। শ্রেণিবিন্যাসের ধারায় গোত্রের অবস্থান বর্গ ও গণের মাঝামাঝি। গোত্রের পরবর্তী কোন ধাপের প্রয়োজন হলে তাদের *উপগোত্র* বা *উপপরিবার* বলা হয়।
* একটি শ্রেণিবিন্যাসের একক বা ট্যাক্সন।

কীভাবে একটি গোত্র নির্ধারণ করা যাবে বা কোন কোন বৈশিষ্ট্যের ভিত্তিতে একটি গোত্র নির্ধারণ করা হয় তা সম্পূর্ণ নির্ভর করে শ্রেণিবিন্যাসবিদের উপর। গোত্র নির্ধারণের ব্যাপারে কোন ধরাবাঁধা নিয়ম নেই। অনেকসময় একাধিক শ্রেণিবিন্যাসবিদ একই গোত্রের ব্যাপারে ভিন্ন মত ব্যক্ত করলে মতভেদের সৃষ্টি। তবে বেশিরভাগ ক্ষেত্রেই শ্রেণিবিন্যাসবিদগণ একটি বৈশ্বিক নীতিমালা মেনে চলেন এবং কয়েকটি বাদে অধিকাংশ গোত্রের ব্যাপারে তারা একমত পোষন করেন।

## তথ্যসূত্র